**În repetare surdă**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În repetare surdă

Viața încheagă în

Mine,

Nopți de bătăi de

Inimi,

Înviforate-n umbră...

Și știu, mă chem

De departe,

Cu ecourile pierdute

În cea mai sumbră

Eternitate în care

Mi-am trezit brusc

Fericirea care se

Îmbăta cu propriul

Lapte...

În repetare surdă,

Mai fac un pas

Spre ceea ce se cheamă

Prezentul

Din mine

Spre unica lumină

În care mă pierdusem

Odată, orbită de iubire,

Însă în care am

Știut că

Mă voi regasi,

Ca-n aceeași vapaie

Voluptoasă de a fi...

Mă întrerupe numai

Gândul,

Căci curg neîncetat

În tumultul de vers

În care zâmbesc, plâng,

Trăiesc, dansez

Și scald stelele

Care din ochi

Îmi cad râzând...

Note de ceară pe

Portative vesele și

Triste își aprind

Muzica în harpe și

Clape de pian

Întinse până

La limita în care muzica

Se întâlneste cu tăcerea,

Contopindu-se...

Și atunci

Totul devine irepetabil,

Ca și clipele

Pe care le

Petrec cu

Versul acela care-mi

Pare irecuperabil,

Însă e mai aproape

Ca niciodată de condeiul

Inefabil...